„FIGŪRA SU ŠEILA D. RUBIN“
Gerai. Kvėpuokime. Tiesiog kvėpuokime.
Štai taip. Pro nosį įkvepiam. Pro burną iškvepiam.
Gerai, jau įveikėte sunkiąją dalį. Neišjungėte žadintuvo.
Išlipote iš lovos ir atvykote čia. Anksti.
Gerai, visos pajudėkim.
ŽINGSNIUOK SU ŠEILA
Padirbėkime su žingsniais.
Keturi, penki, šeši. Penki, šeši, septyni, aštuoni. Ir smūgis. Smūgis.
Kam norite trenkti? Aš žinau, kam norėčiau trinktelėti.
Ir smūgis. Smūgis.
Paskutinį kartą. Smūgis. Ir smūgis.
Nulipam nuo pakylų.
Keturi, penki, šeši, septyni... Ir trypiam. Pasakiau „trypiam“? Tiksliau, „žengiam“.
Žengiam.
Dar du. Žengiam.
Paskutinis. Žengiam.
Ištieskit rankas. Užsimokit. Taip.
Ištieskit. Užsimokit. Ir ženkit. Trys, du, vienas.
Keičiam pusę. Trys, du, vienas.
Gerai, šaunuolės.
Mačiau tave.
Labai tvirtai stovėjai, kai darėm įtūpstus.
Puiki pusiausvyra. Tuo geriau tavo keliams.
Ačiū. Taigi, Ernis nori susitikti.
Bandau patobulinti pakopą, nes sąnarių gydytojas,
- su kuriuo kalbėjom, užsiminė... - Jis rimtai į tai žiūri.
Ir kol nepamiršau,
primink, kad pasakyčiau, ką manau apie tai, ko reikia reklamai.
- Prieš tai atliksim testus, bet... - O Dieve. Žodis iš „t“ raidės.
...bus žalia užsklanda, todėl galėsim pastatyti ją studijoje,
o paskui galima padaryti, kad atrodytų, jog esam kur panorėję.
- Galim išbandyti skirtingus fonus. - Gerai.
Snieguotus kalnus, rožinius smėlio paplūdimius Bermudoje,
- jachtą. Turiu galvoje... - Šeila, baik.
Tik... Atsiprašau. Tiesiog Ernis nori susitikti.
Tiesą sakant, jis užsispyrė, kad sušauktume valdybą.
Sušauktume?
Tai oficialus terminas.
Klausyk, bandžiau išsisukti visais įmanomais būdais. Jis nenusileidžia.
- Tai mano kompanija. - Mūsų kompanija.
- Taip, žinoma. Aš tik... - Kurią įkūrėme kartu su Erniu.
Ir Ernio geriausiu draugu: Ernio pinigais.
Labai gerai. Sušaukime valdybą.
Ačiū.
Vis dar nesuprantu, kas Erniui nepatinka.
Dėl to, kad pristatome gaminį, kurį ką tik pristatė kiti,
tiksliau, žymi televizijos žvaigždė?
Tai iššūkis.
Ir renkuosi jį pasitikti dėkingai ir smagiai nusiteikusi.
Tada įsikiša policija ir ima šaudyti guminėmis kulkomis,
galit pamanyti, kad tai žaislai. Patikėkit manim, tai ne žaislai.
Sušiktai skauda.
Vienam draugui kulka pataikė į veidą.
Ta bjaurybė įstrigo skruoste.
Taigi, pilna kraujo, aš darau tai, ką moku.
Dairausi aplink. „Kuo galiu padėti? Ką galiu rasti?“
Turiu tik skarelę.
Negerai. Man jos reikia. Kad neprisikvėpuočiau ašarinių dujų.
Štai ką vadinu „tarp kūjo ir priekalo“ arba sunkia padėtimi.
- Aš iš Orindžo apygardos. - Atsiprašau?
Klausiau, iš kur tu, prieš tau pradedant kalbėti.
Tiesa. Taip, aš truputį atpratęs
nuo pažinčių po skyrybų.
- Ką? Neišgirdau. - Po skyrybų.
- Nesupratau? - Juokaujat?
Taip. Gerai.
Taip, gerai, juokaujat.
Mėgstu pokštus. Man patinka tokie dalykai.
Galiu juoktis iš savęs, iš stigmos ir gėdos.
Dar vienas gėrimas padės.
Mes tik šnekučiuojamės.
Taip, plaukiame paviršiumi.
Jūs teisios. Taigi, tu - Liza
- iš Orindžo apygardos. - Taip.
O tu - Merė. Iš?
- Ohajaus. - Iš Ohajaus.
Čia oras daug geresnis, patikėk.
Taip. Gerai, Mere iš Ohajaus, kalbėsimės apie orą.
Ir, Liza, išgersime dar po vieną.
Jau pradedi įsikirsti.
Iš ten patenka tiesiai į vandenyną. Žinai, ar ne?
Turėtum sekundėlę pagalvoti, į kurią dėžę mesti,
prieš išmesdama šiukšlę.
Šiandien buvo gera diena.
Tiek šukuosenos, tiek darbo prasme.
Viską darei gerai, nepadarei nieko blogo.
Buvai švelni sau ir kitiems.
Gerai.
Vienas, du, trys, keturi.
Brangute?
Kodėl nemiegi? Seniai turėjai būti lovoje.
Žiūriu Kelę Kilmartin.
Ir tempiam.
Ištiesiam ir tempiam. Nes nenorim pasitempti raumenų, ar ne, Džoni?
Ištiesiam ir tempiam.
Tarsi liptumėte į bananmedį.
Tau tai išties patinka, ar ne?
Ponai, jums puikiai sekasi. Gerai.
- Pasiruošę? Pasilenkit dėl manęs. - Esat lankstesnis už mane.
Pasilenkit ir tempkit.
Pasilenkit ir tempkit. Puikiai sekasi. Teisingai. Taip.
Tempiam ir traukiam. Gerai.
- Taip. - Turi gultis, širdele.
Tempiam ir traukiam.
- Žiūri? - Taip.
Žiūriu.
- Tu ir dar 20 mln. amerikiečių. - O dabar nesikelsime.
- Gerai? Krutam. - Tikrai nesinervini?
Aš Greta. Man patinka jūsų palaidinė.
Ačiū.
Loreta perduos jums medžiagą,
kurią man surinko per kelias pastarąsias savaites.
- Kodėl taip ilgai užtruko? - Neužtruko.
Prašome išsaugoti šio proceso konfidencialumą.
- Ačiū. - Manau, būsite patenkintos.
Jūs kaip tikras Džeimsas Bondas, žiauriai smagu.
Bet negaliu daryti nieko pusiau teisėto. Ar neteisėto.
Prieš tai nepasitarusi su vyru.
Mes neužsiimame neteisėta veikla.
Tik kreipėmės į parapijiečius, prašydami paslaugos.
Žinios, įgytos siekiant suprasti, pačios savaime yra dorybingos.
Amen.
Ji labai graži.
Čia jūsų mažylė?
Ar čia... Gerai. Puiku.
„BRYMO KOMANDOS KORPORACIJA“
Jėzau.
Objektyviai kalbant, tai labai užvedančios nuogo kūno nuotraukos.
Visiškai kitokios Kelės Kilmartin, nei Amerika pažįsta ir myli.
Gerai, bet dar truputį pasikalbėkim, gerai?
Vajetutėliau.
Gerai, parduosim dziundzės nuotraukas kam, „National Enquirer“?
Taip?
Jie jas išspausdins,
ji neteks kelių reklamos sutarčių.
Kažkas tokio. Nežinau.
Kas mums iš to?
Išsiveršim į priekį, kur ir norim būti.
Ne. Mes turėsim - A,
sąžinės graužatį dėl to, kad kritikuojam kitos moters sveiką seksualinį apetitą.
Tai vienas iš požiūrių.
Ir, B, mes nieko nelaimėsime.
Man taip neatrodo.
Kas sakė, kad pašalinusi ją, automatiškai užimsi pirmą vietą?
Ji - televizijos žvaigždė. Tu...
ne.
Kas kitame aplanke?
- Šeilyte? - Ką?
Kol jie kapstėsi, paprašiau, kad sužinotų kai ką ir apie Denį.
Dėl visa ko. Nieko ypatingo.
Sakei, kad jūs su Deniu išsiaiškinote.
Nebenorėjai švaistyti energijos pykčiams.
Nenoriu, būtent.
Bet ir apsidrausti nepakenks.
Taip, bet argi dorumas nėra vienas iš tavo sveikimo žingsnių?
Sveikimas - ilgas kelias.
Nors ir nuėjau nemažą jo dalį, dar liko geras gabalas.
Ir nors, žinoma, būtume norėję,
kad Kelė Kilmartin nebūtų taip mūsų aplenkusi,
vis tiek renkuosi žvelgti į tai pozityviai
- ir tikėti, kad galim iš to pasimokyti. - Čia ir yra bėda.
Nesupratau?
Tu neturi pasirinkimo. Tikrovė yra tokia, kokia yra.
Ji tave aplenkė.
Jei renkiesi įžvelgti tame kažką gero...
apgaudinėji save.
Tai mums leido geriau suprasti,
ko tiksliai nori mūsų pirkėjas, ir, manau,
- būtent tai ir parduodame. - Pirkėjas nori gaminio, aišku?
O tu pirkėjų neturi, nes atrodo,
kad kone liguistai užsispyrei gaminio neišleisti.
Abejoju, ar esi kvalifikuotas nustatyti man diagnozę, Erni.
Kiek laiko užtruko sukurti aerobikos laiptelį?
- Tris mėnesius. - O per tą laiką
už kiek prototipų sumokėjome, kol likai patenkinta?
Už septynis.
Tu nusiteikęs prieš inovacijas? Prieš naujoves? Tiesiog...
Naujoms idėjoms nebeturim nei laiko, nei pinigų.
Panaudosime tai, ką turime, gerai?
Negerai.
Likusi valdybos dalis vienbalsiai pritaria.
Sprendimas galutinis. Laiptelis keliauja į pardavimus.
Susitikimo pabaiga. Visiems ačiū.
Šiaip jau, Erni, norėčiau pakalbėti
savo vaiko motinos vardu.
- Motinos Žemės. - Jėzau Marija, Deni.
Ką?
Šitas laiptelis, kaip ir daugelis plastiko gaminių, yra iš dirbtinių medžiagų,
kurios išmestos teršia mūsų vandenynus ir upes
bei padaro neatitaisomą žalą milijardams mikroorganizmų,
sudarančių mūsų maisto piramidės pagrindą.
Turiu
tą patvirtinančius leidinius, kuriuos išleido „Vandenyno gynėjai“.
Tai mano naujas užsiėmimas. Konsultacijos. Puse etato. Aš taip nusprendžiau.
Jie norėjo, kad dirbčiau visą dieną. Aš negaliu.
Noriu apsvarstyti grupėje
mintį, kad galbūt mūsų klientai...
Šiandien švenčiu 60 dienų sukaktį be įkyrių kritikuojančių balsų
- ar atkritimų, siekiant juos nutildyti. - Puiku.
Ačiū.
Gal kai kam iš jūsų tai atrodys menkniekis, bet man tai svarbu.
Ypač atsižvelgiant į spaudimą, kurį patiriu darbe ir gyvenime.
Bet programa man išties padeda,
ir vien žinojimas, kad turiu vietą, kur kas savaitę galiu kalbėt ir būti išgirsta,
taip, tai viską keičia. Todėl ačiū.
Tiek norėjau pasakyti. Iki kitos savaitės.
Valio.
Jei galėčiau, noriu pasiūlyti grupei temą aptarimui.
Turime dėl kai ko nubalsuoti. Pagal įstatus.
Prie mūsų grupės nori prisijungti vyras.
Jo vardas - Džimis R.
Ką reiškia „R“?
Ką?
Taip. Anonimas.
Taip. Žodžiu, dar niekad į mūsų grupę nesiprašė vyras,
suprantu, kad ir vyrai turi valgymo sutrikimų.
Mane tai šiek tiek guodžia... ir šiek tiek juokina.
Aš asmeniškai nesijausčiau saugi, jei čia būtų vyras.
Gerai. Marša, Kere, o ką jūs manot?
Nežinau.
Aš irgi prieš. Griežtai.
Aš irgi. Taip pat griežtai.
Turiu sutikti.
Taigi, viskas?
Nes karalienė taip nusprendė?
Jūs klausėte nuomonių.
Be to, čia jos namai.
Taip, kol tie šikniai alkoholikai
neužleis mums laiko bendruomenės salėje.
Bent jau man patinka mintis apie vyrišką kvapą vakarėlyje,
todėl visos, kurios nenori būti bailės, pakelkite rankas.
Aš viena. Koks šokas.
Gerai, pasiūlymas atmestas. Status quo antebellum.
Pietuose jau sklinda olimpinė karštinė,
todėl kalbamės su San Diego garsenybe Džonu Brymu.
„17 -KUAY“ „BRYMO KOMANDA“ ATEINA Į PAGALBĄ
Sunku nepasisemti įkvėpimo iš žaidynėse besivaržančių atletų
disciplinos ir atsidavimo,
ypač kai turime galimybę matyti daug šių elitinių atletų,
besitreniruojančių mūsų bendruomenėje.
- Garuojanti mėšlo krūva. - Jie nuostabūs pavyzdžiai...
Taip. Vienintelė galimybė, kurią remi, yra palanki tau pačiam.
- ...iš San Diego... - Reklama vaikams ant nugaros.
- ...štai čia... - Suprantat, pažįstu jį...
- ...mūsų bendruomenėje. - ...deja, asmeniškai,
ir kai ką jums pasakysiu. Jis - sumautas melų maišas.
Gal galima dar vieną... šitą.
- Kažką. Šitą šūdą. - Tuoj pat.
Tau puikiai seksis, širdele.
Neprivalai, supranti, pasirodyti puikiai.
Tiesiog elkis kaip širdis sako. Arba geriau būk savimi. Ir tiek.
Mes tave mylim.
Mylim tave, vaikeli.
Eik ir išversk juos iš koto.
- Viso. - Viso, mažute.
Viso.
- Peržvelgei medžiagą apie plastiką? - Vien dėl to, kad turi teisę
- dalyvauti susirinkimuose... - Svarbu, kad peržiūrėtum...
- ...nereiškia, kad privalai ateiti. - ...medžiagą.
Aš ne šiaip tą sugalvojau. Daviau tau medžiagą dėl priežasties.
- Verti mane drovėtis... - Žinai, ką mačiau per televiziją?
- ...ir niekuo neprisidedi... - Apsukruolį.
- Džoną Brymą. - ...susirinkime.
- Poną Mormoną. Šokėjėlį. Taip. - Taip. Suprantu, ką bandai įžeisti.
Visi, regis, turi marias laiko žiūrėti televizorių,
o aš tik dirbu ir kuriu verslą...
- ...ir visą tą mėšlą... - ...apmoku sąskaitas,
- rūpinuosi mūsų dukra... - ...apgirtęs nuo savo kokteilio...
...bandau kažką sukurti...
Nemanai, kad sugriovei Majos gyvenimą apgaudinėdama mane su kitu?
Manau, būčiau sugriovusi jį labiau, jei būčiau likusi su tavimi
ir apsimetinėjusi, kad vis dar esu laiminga.
Naujoms šeimoms rengiame loteriją.
TORIO ĮLANKOS PRADINĖ MOKYKLA LOTERIJA
Bus labai smagu.
Surengsim kinišką loteriją, bus indėniškų tipių.
Turėtų būti smagu.
Įdomu, ar yra daugiau kultūrų, kurias galėtumėt įžeisti.
Gal „Prisek rabinui nosį“.
Atsiprašau. Manau, prireiks dviejų kvietimų.
Mes išsiskyrę.
Žinoma. Pasimatysime.
Geras.
Ne, man nebereikia. Rytoj visą dieną susitikimai.
Mano žmona, verslo dama.
Verslininkė.
Gerai.
Kokios naujienos? Išleisite naujų įrašų?
Klausk Ernio. Jis mums duoda tik grašius.
Patikėkit, jis mėgsta rizikuoti miegamajame,
bet valdybos kabinete
tik nosį rauko.
Greta. Aš...
Gal gali padėti man virtuvėje, širdele?
Taip. Palauk.
Nepradėkit be mūsų.
Eikš, pasirūpinsiu tavo desertu.
Daugiau niekad nedaryk man gėdos mano kolegų akivaizdoje.
Mes viską turime tik mano dėka.
Viską.
Bet, žinai, tie aštrūs „Ortega“ pipirai
kartais būna aštresni, nei tikiesi.
Ant skardinės užrašyta „švelnūs“, bet viduje
laukia didelė staigmena.
Labas vakaras.
Atsiprašau, šiandien truputį pasivėlinau.
Mes puikiai leidžiame laiką. Tavoji Greisė - tikras angelas.
Tebūnie ji palaiminta.
O tavęs laukia lėkštė, pašauta orkaitėje.
Berniukai jau pavalgė ir pakilo į viršų.
Bet prieš tai mums padėkojo ir nusinešė indus į kriauklę.
Kažkas juos gerai išauklėjo.
Kaip ji šiandien?
Sakyčiau, ne taip ir blogai.
Buvo vienas incidentas, bet, iš esmės, neblogai.
Ji paprašė, kad išeitume.
Riebiais žodžiais.
Suprantu.
Pasakėme jai, kad stengiamės padėti išgyventi šį sunkų laiką,
kad visa mūsų bendruomenė ją remia.
Bet ji tikrai labai norėjo, kad išeitume.
Todėl padarėme, kaip prašei, įsitikinome, kad ji būtų...
saugi.
Geriau eisiu ir pažiūrėsiu, kaip ji.
Ačiū jums abiem.
Anksti atėjai.
Tik bandau sugalvoti ką nors naujo.
Lengviau tą daryti anksti, supranti? Tada čia tyliau.
Stengiuosi nepriimti asmeniškai. Aš nevaldau liežuvio.
Ne, džiaugiuosi, kad atėjai.
Pastaruoju metu jaučiausi tokia vieniša, aš...
Nors ir nelogiška,
bet anksčiau galvoje turėjau su kuo pabendrauti,
nors nepasakyčiau, kad to ilgiuosi, bet...
- Turėjai, su kuo pabendrauti galvoje? - Skamba lyg būčiau beprotė.
Ne.
Visą amžinybę mano galvoje skambėjo bjaurus kritiškas balsas,
bent jau nuo paauglystės ir...
kai pagijau, balsas nutilo, o tai gerai,
bet kartais spėlioju, ar ne jis mane stūmė į priekį,
ir todėl atsiradau čia, o be jo
gal nesugebėsiu išsilaikyti...
Vajetau... Tau viskas gerai? Aš labai... Aš tave nuliūdinau?
- Ne, ne tu. Tik... - Kas? Sėsk.
Mes su Erniu, mes...
Tai sunku. Vakar vakare jis taip bjauriai su manim elgėsi...
pasivertė pasijusti nieko neverta
Bonės ir Pyto Nikersonų akivaizdoje.
Aš...
Aš net nežinau, ką darau.
Visus pinigus sukišome į laiptelį,
o paskui jį iš mūsų tiesiog atėmė.
Kas aš tokia?
Kol Ernis neparodo, kaip reikia, nemoku net naudotis nuotolinio valdymo pulteliu.
Man nepatinka, kai šitaip kalbi. Tu ne tokia.
Negaliu prašyti Ernio daugiau pinigų.
Tikiu tavimi, Šeilyt, tikrai tikiu.
Bet jei neteksiu Ernio, aš...
Viską turiu tik jo dėka. Jis taip pasakė.
Įpilsiu tau vandens.
Atsiprašau.
Ką reiškia „D“?
Ką?
Nepamenu, kad čia būtų buvusi „D“. Čia kažkas naujo?
Taip. Ne, tai mano vidurinis vardas. Deilė. Iš mamos šeimos.
Pamaniau, „dalybos“ po skyrybų.
Kas čia per komplektėlis? Eini maudytis?
Tai ne komplektėlis. Tai kostiumas.
Žinai, aš - gražuolė iš pietų, kurią sugavo vagiliaujant
ir nuteisė dirbti gelbėtoja viešajame baseine.
„Nenorėk, kad papūsčiau švilpuką.“
Nematei „Trišė, ištraukta iš vandens“?
Turbūt mačiau.
Aš scenarijaus neparašiau. Tik vaidinau filme.
O dabar geriau paskubėk ir papasakok, kodėl mane čia iškvietei,
nes laukia prisimatavimai, susitikimai ir susitikimai dėl prisimatavimų.
Tiesiog žmonės nežino, kiek reikia laiko,
kad šitaip atrodytum.
Tiek daug laiko apsirengti taip mažai.
Patinka šitas šūkis? Aš su juo dirbu.
Kam?
Naktinei programai.
Ką tik pirmą, bet ne paskutinį kartą sudalyvavau Džonio laidoje.
Taip, mačiau.
Gaila, kad tu jam nepatiktum, kad ir kokia esi graži.
Jis jaučia silpnybę blondinėms.
Mieloms, jaunoms, amerikietiškoms blondinėms.
Tu ne tokia ir miela ar jauna.
Šiandien kažkas tau į kečupą įbėrė pipirų. Tiesa?
Kalbant apie kečupą,
kaip manai, ką padarytų Džonis,
jei jam kažkas nusiųstų tavo nuogos nuotraukas?
Iš kur apie jas žinai?
Turiu savų metodų.
Jis pasakytų: „Šlovinkit Jėzų ir paduokit rankų kremą.“
Taip lengvai manęs neatsikratysi.
Jau esu tai dariusi. Tu net nesi tikra.
Aš geresnė už tikrą.
Aš - televizijoje, ir jei nori pasiekti trokštamą tikslą,
verčiau ir tu nešk savo dailų mažą užpakaliuką į televiziją.
Tikrai manai, kad jis mažas?
Būk palaiminta.
Greta mano, kad daugiau nebegalime leisti Ernio pinigų.
Tik negražūs žmonės moka už tai, kad patektų į televiziją.
Gražūs turi kitų būdų.
Atsiprašau. Atnešiu to vandens.
Oficialiai skelbiamas kvalifikacinis 400 metrų barjerinio bėgimo laikas.
- Gal galiu padėti, ponia? - Ne, nereikia. Ačiū.
- Čia praėjimas draudžiamas, ponia. - Aš su juo.
Viskas gerai.
Olimpinė šlovė?
Tik antrinė įmonė.
Bet gera pasitarnauti.
Ir tuo pat metu reklamuoti savo verslą?
Ačiū, kad užsukai.
Kaip patekai į televiziją?
- Pažįsti ką nors iš televizijos? - Tėti, ar tu...
Ar jūs...
- Ne. Sūnau, tu jos nepažįsti. - Ką...
Iš mamos vaizdo kasečių, ar ne? Taip, ji nuolat jas žiūri.
Arba anksčiau žiūrėdavo. Po gimdymo jai negalima sportuoti.
Pasakyk jai, kad mano naujoji žingsnių mankšta tinka
moterims, praėjus šešioms savaitėms po natūralaus gimdymo
ir trims mėnesiams po cezario.
Kiek laiko vaikeliui?
Ką?
Nežinau. Bet ponios bažnyčioje sakė, kad
jai reikia ilsėtis, kol Dievas vėl galės nušviesti tamsą,
į kurią ji nugrimzdo, kai vaikelis atėjo į šį pasaulį.
Zykai, gal grįžk pas savo draugus?
- Taip. Gerai. Viso. - Tuoj ateisiu.
Po gimdymo ji neatsigauna?
Mūsų sandoris turėjo padėti tam tašką.
Taip buvome susitarę.
Nieko neišėjo.
Nes aš nebenoriu būti toks žmogus.
Toks, kuris turi įsmukti pro galines duris.
Aš...
Noriu viską užsidirbti kaip sportininkė.
Todėl prašai manęs paslaugos?
Jei tavo žmonai depresija po gimdymo,
galbūt jai kaip tik reikia mankštintis.
Tau nebūtina rūpintis jos gerove.
Rūpinuosi, nes toks mano pašaukimas.
Ne aš suradau mankštą, ji surado mane.
Ji mane išgelbėjo. O mokyti kitus - tokia mano paskirtis.
Man tik reikia tavo kontakto ir visa kita padarysiu pati.
Pažįstu vieną žmogų KUAY.
Nieko negaliu garantuoti.
Žinau, kad iš mano lūpų tai skamba beprotiškai,
bet tie laipteliai - pinigų švaistymas, visi iki vieno.
Mano ir Kelės Kilmartin - visi jie pagaminti iš dirbtinio plastiko,
kuris galiausiai užteršia mūsų gražiuosius vandenynus.
Tiesa ta, kad nereikia ypatingų prietaisų norint gerai pasimankštinti.
Tereikia muzikos, energijos ir... Žinot, ką?
Gal aš nustosiu pasakoti ir tiesiog parodysiu.
Nagi.
„PABUSK, SAN DIEGAI“
Keturi, penki, šeši, penki, šeši, septyni, aštuoni.
Kelis, kelis, taip. Pajudėkim.
Ir jūs, bičiuliai. Ateikit čia.
Jums pavyks. Nesustokit.
Jums nereikia laiptelio žingsniuoti. Keturi, penki, šeši, septyni, aštuoni.
Pereinam į kitą lygį. Argi ne geras jausmas?
Penki, šeši, septyni, aštuoni.
Šuoliukas, šuoliukas, dvigubas.
Keturi, penki, šeši, septyni, aštuoni.
Kylam į kitą lygį. Štai taip, į pačią viršūnę.
„FIGŪRA SU ŠEILA D. RUBIN“
REGISTRACIJA Į AEROBIKOS UŽSIĖMIMUS PAŽENGUSIEMS
Negaliu patikėti, kad ten nuėjai
ir patekai į televiziją.
- Gavai darbą televizijoje. - Aš...
- Nacionalinėje televizijoje. - Nežinau, ar kas savaitę nacionalinėje,
bet, taip, jie nori, kad grįžčiau.
Kartą per savaitę mano rubrika.
Tai didžiulė žinia, taip pat ir alga.
Galim liepti Erniui užsikrušti.
Myliu savo vyrą, bet geros ribos reiškia gerą santuoką.
- Geros ribos. - Geros ribos.
Vajetau.
Gerai, tu tai padarei. Kaip aš tau ir sakiau.
O dabar palauk, kol jie pamatys, kokia tu išties sumautai trenkta.
Išvertė Sandra Siaurodinė